সোশ্যাল মিডিয়ায় অভিষেক বচ্চনকে নিয়ে ‘খিল্লি’ চলতেই থাকে। পছন্দ না হলে সেগুলোর উত্তরও দিয়ে থাকেন অভিষেক। এবার স্ত্রী ঐশ্বর্যা রাই বচ্চনকে কেন্দ্র করে টুইটারে এমনই বাক্য বিনিময়ে জড়ালেন অভিষেক। ‘মাঙ্গলিক’ হওয়ায় নাকি দোষ কাটাতে অভিষেকের সঙ্গে বিয়ের আগে গাছের গলায় মালা দিতে হয়েছিল ঐশ্বর্যাকে। সেই প্রসঙ্গ তুলেই টুইট করেন জনপ্রিয় স্ট্যান্ডআপ কমেডিয়ান অদিতি মিত্তল। ‘ঐশ্বর্যাকে প্রথমে একটা গাছকে বিয়ে করতে হয়েছিল, যাতে পরে একটা পাথরকে বিয়ে করতে পারে। (মানে অভিষেক অভিনয়টা করতে পারে না তাই না?)’, টুইট করেন অদিতি। অভিষেকের উত্তর, ‘কথাটার শেষে প্রশ্নচিহ্ন দেওয়ার মানে আপনার সংশয় রয়েছে, মানে এখনও আমার আশা আছে’!